செலீனியம் டெட்ராபுரோமைடு

செலீனியம் டெட்ராபுரோமைடு (Selenium tetrabromide)  என்பது SeBr4 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
தனிம புரோமின் மற்றும்  செலீனியம் ஆகியவற்றை வினைபுரியச் செய்து  செலினியம் டெட்ராபுரோமைடு தயாரிக்கலாம்:

Se + 2Br2 -->SeBr4

பண்புகள்

கருப்பு நிறம் கொண்ட முக்கோண வடிவ α-SeBr4 செலீனியம் டெட்ராபுரோமைடு மற்றும் ஒற்றைச்சரிவு படிக அமைப்பிலான ஆரஞ்சு-சிவப்பு நிற β-SeBr4 செலீனியம் டெட்ராபுரோமைடு என்ற இரண்டு உருவங்களில் உள்ளது. இவை இரண்டும்  நாற்பகுதிகளையுடைய கியூபேன் போன்ற Se4Br16 அலகுகளைக் கொண்டுள்ளன ஆனால் இவை எவ்வாறு ஒழுங்கமைக்கப்படுகின்றன என்பதில் வேறுபடுகின்றன.  கார்பன் டைசல்பைடு, குளோரோபார்ம் மற்றும் எத்தில் புரோமைடு  ஆகிய கரைப்பான்களில்  செலீனியம் டெட்ராபுரோமைடு கரைகிறது. ஆனால் தண்ணீரில் இச்சேர்மம் சிதைவடைகிறது.  அதனால் ஈரமான காற்றில் செலினசு அமிலத்தை உருவாக்குகிறது. 

செலீனியம் டெட்ராபுரோமைடு புரோமின்-நிறைவுற்ற வளிமண்டலத்தின் கீழ் மட்டுமே நிலைப்புத் தன்மை கொண்டுள்ளது. வாயு அடர்த்திக்கான வாயு கட்ட அளவீடுகள் சேர்மம் செலீனியம் மோனோபுரோமைடு மற்றும் புரோமின் வாயுக்களாகச் சிதைவதைக் குறிக்கிறது.

2SeBr4 -->  Se2Br2 + 3Br2

 மேற்கோள்கள் 

பகுப்பு:செலீனியம் சேர்மங்கள்
பகுப்பு:புரோமைடுகள்